कहा- इन्होंने योग को पॉपुलर बनाया; थरूर बोले- हमारी सरकार और PMO को भी क्रेडिट मिले
Jawahar Lal NehruPopularized Yoga देश में बुधवार को नौवां अंतरराष्ट्रीय योग दिवस मनाया जा रहा है। ऐसे में योगा को लेकर कांग्रेस ने सियासत शुरू कर दी है। उन्होंने पूर्व प्रधानमंत्री जवाहरलाल नेहरू की शीर्षासन करने की तस्वीर पोस्ट की और लिखा
देश में बुधवार को नौवां अंतरराष्ट्रीय योग दिवस मनाया जा रहा है। इस बीच कांग्रेस ने ट्विटर पर पूर्व प्रधानमंत्री जवाहरलाल नेहरू की शीर्षासन वाली तस्वीर पोस्ट की। लिखा, 'पंडित नेहरू का धन्यवाद, जिन्होंने योग को पॉपुलर बनाया और राष्ट्रीय नीति का हिस्सा बनाया।'
इस पर कांग्रेस के सीनियर लीडर शशि थरूर ने रीट्वीट किया। कहा, 'बिल्कुल, हमें हमारी सरकार समेत उनका भी धन्यवाद करना चाहिए, जिन्होंने योग को पुनर्जीवित कर पॉपुलर बनाया है। उन्होंने PMO, MEAINDIA को टैग किया। उन्होंने कहा कि इन्होंने संयुक्त राष्ट्र के जरिए योग दिवस को अंतरराष्ट्रीय स्तर पर ले गए।
पूरी खबर पढ़ने से पहले इस पोल पर अपनी राय दें...
थरूर ने कहा- योग हमारी सॉफ्ट पावर का अहम हिस्सा
थरूर ने लिखा, मैं दशकों से कहता आ रहा हूं कि योग हमारी सॉफ्ट पावर का अहम हिस्सा है। इसे मान्यता मिलने पर बहुत अच्छा लगता है।
PM मोदी ने कहा - योग ग्लोबल स्पिरिट बन गया है
PM मोदी ने अमेरिका से वीडियो संदेश जारी किया है। उन्होंने कहा कि योग एक स्वस्थ और शक्तिशाली समाज का निर्माण करता है, जहां सामूहिक ऊर्जा बहुत ज्यादा होती है। भारत की अपील पर 180 देशों का योग को लेकर साथ आना, ऐतिहासिक है। योग ने हमें एकजुट किया है।
उन्होंने कहा, योग एक विचार था, जिसे आज दुनियाभर ने अपनाया है। आज योग ग्लोबिल स्पिरिट बन गया है। योग ने हमेशा से ही जोड़ने का काम किया है।
आज शाम 5:30 बजे अमेरिका में योग करेंगे PM मोदी
पिछले आठ साल से PM मोदी देश में लोगों के बीच योग करके योग दिवस मनाते आए हैं। इस बार वे अमेरिका में स्टेट विजिट पर हैं। ऐसे में उन्होंने सुबह वीडियो संदेश जारी करके लोगों को योग दिवस की शुभकामनाएं दीं।
PM ने बताया कि जिम्मेदारियों के चलते वे अमेरिका में हैं। वे यहां न्यूयॉर्क स्थित संयुक्त राष्ट्र (UN) हेडक्वार्टर में होने वाले योग दिवस कार्यक्रम को लीड करेंगे। यह कार्यक्रम यूएन हेडक्वार्टर के उत्तरी लॉन में भारतीय समयानुसार 5:30 बजे होगा। इसमें 177 देशों के प्रतिनिधि भाग ले सकते हैं।
PM मोदी के वीडियो संदेश की प्रमुख बातें...
ये खबरें भी पढ़ें...
PM मोदी आज शाम 5.30 बजे UN में योग करेंगे, 177 देशों ने योग को अंतरराष्ट्रीय बनाया; क्या ये चीन की पांडा डिप्लोमेसी का जवाब है
भारत की योग डिप्लोमेसी कल्चर के जरिए दुनिया से जुड़ने की कोशिश है। दुनिया के करीब 180 देशों में अंतरराष्ट्रीय योग दिवस पर कार्यक्रम आयोजित होते हैं। 2003 से न्यूयॉर्क का टाइम्स स्क्वायर अलायंस 21 जून को योग दिवस पर कार्यक्रम करता रहा है जिसमें हजारों लोग शामिल होते हैं।
ऐसे में योग भारत के लिए उसी तरह से सॉफ्ट पावर के तौर पर काम करता है जैसे पांडा चीन के लिए। सॉफ्ट पावर के जरिए कोई देश किसी दूसरे देश को हथियार और दबदबे की बजाय अपनी संस्कृति के बल पर साथ लाता है। पूरी खबर यहां पढ़ें...
नेवी ने 10 देशों में ओशन रिंग ऑफ योगा बनाई:19 जहाजों पर 3500 नौसैनिक 35 हजार किमी चले, वसुधैव कुटुंबकम का मैसेज दिया
अंतरराष्ट्रीय योग दिवस के मौके पर बुधवार को इंडियन नेवी ने ‘ओशन रिंग ऑफ योगा’ बनाई। इसके तहत भारतीय नौसैनिक जहाजों ने नेशनल और इंटरनेशनल पोर्ट्स पर जाकर वसुधैव कुटुंबकम का मैसेज दिया। इसमें 3500 नेवी वर्कर्स ने 19 जहाजों में सवार होकर करीब 35 हजार किमी का सफर तय किया। पूरी खबर यहां पढ़ें...